stanford-oval/wikipedia huggingface dataset:
รายชื่อพายุเฮอริเคนแอตแลนติกที่ถูกถอนชื่อ
ชื่อที่ถูกถอนในช่วงพุทธทศวรรษ 2520

ตั้งแต่ปี พ.ศ. 2522 เป็นต้นไป องค์การอุตุนิยมวิทยาโลกได้เริ่มกำหนดให้ทั้งชื่อของผู้ชายและผู้หญิงมาใช้เป็นชื่อของพายุหมุนเขตร้อนได้ โดยในรอบทศวรรษนี้ชื่อ เดวิด และ เฟรเดริก นับเป็นชื่อพายุหมุนเขตร้อนที่เป็นชื่อผู้ชายสองชื่อแรกที่ถูกถอนในพายุเฮอริเคนแอตแลนติก ในรอบทศวรรษนี้มีชื่อพายุถูกถอนจำนวน 8 ชื่อ มีจำนวนผู้เสียชีวิตอย่างน้อย 2,403 คน และสร้างความเสียหายมากถึง 1 หมื่นล้านดอลลาร์สหรัฐ
| ชื่อ | ชื่อใช้แทน | วันที่พายุมีกำลัง | ความรุนแรงสูงสุด | ความเร็วลมพัดต่อเนื่อง | ความกดอากาศ | พื้นที่ผลกระทบ | ผู้เสียชีวิต | ความเสียหาย (USD) | อ้างอิง |
| --- | --- | --- | --- | --- | --- | --- | --- | --- | --- |
| แอนิตา (Anita) | ไม่มี | 770829 !29 สิงหาคม – 4 กันยายน 2520 | พายุเฮอริเคนระดับ 5 | 175 !175 ไมล์/ชม. (280 กม./ชม.) | 926 !926 hPa | เม็กซิโก | 10 | &0000000000000001000000 มหาศาล |  |
| เกรตา (Greta) | ไม่มี | 780913 !13 – 23 กันยายน 2521 | พายุเฮอริเคนระดับ 4 | 130 !130 ไมล์/ชม. (215 กม./ชม.) | 947 !947 hPa | แคริบเบียน, อเมริกากลาง, เม็กซิโก | 5 | &000000002600000000000026 ล้านดอลลาร์สหรัฐ |  |
| เดวิด (David) | แดนนี (Danny) | 790825 !25 สิงหาคม – 8 กันยายน 2522 | พายุเฮอริเคนระดับ 5 | 175 !175 ไมล์/ชม. (280 กม./ชม.) | 924 !924 hPa | แคริบเบียน, ชายฝั่งด้านตะวันออกของสหรัฐ | 2,068 | &00000015400000000000001.54 พันล้านดอลลาร์สหรัฐ |  |
| เฟรเดริก (Frederic) | เฟเบียน (Fabian) | 790829 !29 สิงหาคม – 15 กันยายน 2522 | พายุเฮอริเคนระดับ 4 | 130 !130 ไมล์/ชม. (215 กม./ชม.) | 943 !943 hPa | แคริบเบียน, ภาคตะวันออกเฉียงใต้ของสหรัฐ | 12 | &00000017000000000000001.7 พันล้านดอลลาร์สหรัฐ |  |
| แอลเลน (Allen) | แอนดรูว์ (Andrew) | 800731 !31 กรกฎาคม – 11 สิงหาคม 2523 | พายุเฮอริเคนระดับ 5 | 190 !190 ไมล์/ชม. (305 กม./ชม.) | 899 !899 hPa | แคริบเบียน, คาบสมุทรยูกาตัน, เม็กซิโก, ตอนใต้ของรัฐเท็กซัส | 269 | &00000015700000000000001.57 พันล้านดอลลาร์สหรัฐ |  |
| อลิเซีย (Alicia) | แอลลิสัน (Allison) | 830815 !15 – 21 สิงหาคม 2526 | พายุเฮอริเคนระดับ 3 | 115 !115 ไมล์/ชม. (185 กม./ชม.) | 963 !963 hPa | ด้านตะวันออกของรัฐเท็กซัส, รัฐลุยเซียนา | 21 | &00000030000000000000003 พันล้านดอลลาร์สหรัฐ |  |
| เอเลนา (Elena) | เอริกา (Erika) | 850828 !28 สิงหาคม – 4 กันยายน 2528 | พายุเฮอริเคนระดับ 3 | 125 !125 ไมล์/ชม. (205 กม./ชม.) | 953 !953 hPa | คิวบา, ชายฝั่งด้านอ่าวของสหรัฐ | 9 | &00000013000000000000001.3 พันล้านดอลลาร์สหรัฐ |  |
| กลอเรีย (Gloria) | เกรซ (Grace) | 850916 !16 กันยายน – 2 ตุลาคม 2528 | พายุเฮอริเคนระดับ 4 | 145 !145 ไมล์/ชม. (230 กม./ชม.) | 919 !919 hPa | ชายฝั่งด้านตะวันออกของสหรัฐ, แอตแลนติกแคนาดา | 9 | &0000000900000000000000900 ล้านดอลลาร์สหรัฐ |  |
| 8 ชื่อ | 8 ชื่อ | อ้างอิง: | อ้างอิง: | อ้างอิง: | อ้างอิง: | อ้างอิง: | 2,403 | 1 หมื่นล้านดอลลาร์สหรัฐ |  |
ชื่อที่ถูกถอนในช่วงพุทธทศวรรษ 2560

ในรอบทศวรรษนี้พายุเฮอริเคนมารีอาเป็นพายุหมุนเขตร้อนที่มีความรุนแรงที่สุด โดยมีความกดอากาศต่ำสุดที่ 908 hPa รวมถึงยังเป็นพายุที่ทำให้มีผู้เสียชีวิตมากถึง 3,057 คนอีกด้วย ต่อมาพายุเฮอริเคนเออร์มาเป็นพายุหมุนเขตร้อนที่มีความรุนแรงที่สุดในทศวรรษด้านความเร็วลม โดยมีความเร็วลมพัด 180 ไมล์/ชม. (290 กม./ชม.) ส่วนพายุเฮอริเคนฮาร์วีย์ยังคงเป็นพายุเฮอริเคนที่สร้างความเสียหายมากที่สุดในทศวรรษนี้อยู่ โดยรวมแล้วในทศวรรษนี้มีชื่อพายุถูกถอนจำนวน 6 ชื่อ มีจำนวนผู้เสียชีวิตอย่างน้อย 3,475 คน และสร้างความเสียหายมากถึง 3.31 แสนล้านดอลลาร์สหรัฐ
| ชื่อ | ชื่อใช้แทน | วันที่พายุมีกำลัง | ความรุนแรงสูงสุด | ความเร็วลมพัดต่อเนื่อง | ความกดอากาศ | พื้นที่ผลกระทบ | ผู้เสียชีวิต | ความเสียหาย (USD) | อ้างอิง |
| --- | --- | --- | --- | --- | --- | --- | --- | --- | --- |
| ฮาร์วีย์ (Harvey) | แฮโรลด์ (Harold) | 170817 !17 สิงหาคม – 1 กันยายน 2560 | พายุเฮอริเคนระดับ 4 | 130 !130 ไมล์/ชม. (215 กม./ชม.) | 937 !937 hPa (27.67 inHg) | รัฐเท็กซัส, รัฐลุยเซียนา | 107 | &0000125000000000000000125 พันล้านดอลลาร์สหรัฐ |  |
| เออร์มา (Irma) | อิดาเลีย (Idalia) | 170830 !30 สิงหาคม – 12 กันยายน 2560 | พายุเฮอริเคนระดับ 5 | 180 !180 ไมล์/ชม. (290 กม./ชม.) | 914 !914 hPa | แคริบเบียน, ภาคตะวันออกเฉียงใต้ของสหรัฐ | 134 | &000006476000000000000064.8 พันล้านดอลลาร์สหรัฐ |  |
| มารีอา (Maria) | มาร์กอท (Margot) | 170916 !16 – 30 กันยายน 2560 | พายุเฮอริเคนระดับ 5 | 175 !175 ไมล์/ชม. (280 กม./ชม.) | 908 !908 hPa | เลสเซอร์แอนทิลลีส, ปวยร์โตรีโก | 3,057 | &000009160000000000000091.6 พันล้านดอลลาร์สหรัฐ |  |
| เนต (Nate) | ไนเจล (Nigel) | 171004 !4 – 9 ตุลาคม 2560 | พายุเฮอริเคนระดับ 1 | 90 !90 ไมล์/ชม. (150 กม./ชม.) | 981 !981 hPa | อเมริกากลาง, ชายฝั่งด้านอ่าวของสหรัฐ | 48 | &0000000787000000000000787 ล้านดอลลาร์สหรัฐ |  |
| ฟลอเรนซ์ (Florence) | แฟรนซีน (Francine) | 180831 !31 สิงหาคม – 16 กันยายน 2561 | พายุเฮอริเคนระดับ 4 | 140 !140 ไมล์/ชม. (220 กม./ชม.) | 939 !939 hPa | ภาคตะวันออกของสหรัฐ | 57 | &000002400000000000000024 พันล้านดอลลาร์สหรัฐ |  |
| ไมเคิล (Michael) | มิลตัน (Milton) | 181007 !7 – 12 ตุลาคม 2561 | พายุเฮอริเคนระดับ 5 | 160 !160 ไมล์/ชม. (260 กม./ชม.) | 919 !919 hPa (27.14 inHg) | อเมริกากลาง, ชายฝั่งด้านอ่าวของสหรัฐ | 74 | &000002510000000000000025.1 พันล้านดอลลาร์สหรัฐ |  |

| 6 ชื่อ | 6 ชื่อ | อ้างอิง: | อ้างอิง: | อ้างอิง: | อ้างอิง: | อ้างอิง: | 3,522 | 3.31 แสนล้านดอลลาร์สหรัฐ |  |
ดูเพิ่ม

รายชื่อพายุเฮอริเคนแปซิฟิกที่ถูกถอนชื่อ
รายชื่อพายุไต้ฝุ่นแปซิฟิกที่ถูกถอนชื่อ
รายชื่อพายุไต้ฝุ่นที่ถูกถอนชื่อของฟิลิปปินส์
รายชื่อพายุไซโคลนภูมิภาคออสเตรเลียที่ถูกถอนชื่อ
รายชื่อพายุไซโคลนแปซิฟิกใต้ที่ถูกถอนชื่อ
พายุเฮอริเคนเบ็ตซีเป็นพายุเฮอริเคนลูกแรกที่สร้างความเสียหายมากเกิน 1 พันล้านดอลลาร์สหรัฐ
พายุเฮอริเคนฟีฟีขณะมีกำลังสูงสุดทางเหนือของฮอนดูรัส
พายุเฮอริเคนเดวิดขณะมีกำลังสูงสุด
พายุเฮอริเคนกิลเบิร์ตขณะมีกำลังสูงสุด
ความเสียหายจากพายุเฮอริเคนแอนดรูว์ในไมอามี
พายุเฮอริเคนชาร์ลีพัดขึ้นฝั่งในวันที่ 13 สิงหาคม พ.ศ. 2547 ขณะมีกำลังสูงสุด
พายุเฮอริเคนแมตธิวทวีกำลังแรงขึ้นอย่างรวดเร็วทางเหนือของประเทศโคลอมเบียในวันที่ 30 กันยายน พ.ศ. 2559
พายุเฮอริเคนมารีอาขณะมีกำลังสูงสุดทางตะวันออกเฉียงใต้ของปวยร์โตรีโกในวันที่ 19 กันยายน พ.ศ. 2560
เครือจักรภพ

เครือจักรภพ (อังกฤษ: commonwealth) เป็นคำภาษาอังกฤษเดิมใช้กับชุมชนการเมืองที่ตั้งขึ้นเพื่อประโยชน์ร่วมกัน ในอดีต บางครั้งคำนี้สมนัยกับ "สาธารณรัฐนิยม"
ภายหลังคำนี้ใช้กับสมาคมรัฐเอกราช ที่โดดเด่นที่สุด คือ เครือจักรภพแห่งประชาชาติ สมาคมสำหรับอดีตสมาชิกจักรวรรดิบริติชเป็นหลัก มักเรียกย่อเป็น "เครือจักรภพ"
รายชื่อเครือจักรภพ

เครือจักรภพออสเตรเลีย (Commonwealth of Australia) หรือที่เรียกทั่วไปว่า “ประเทศออสเตรเลีย”
เครือจักรภพแห่งอังกฤษ (Commonwealth of England) หมายถึงรัฐบาลสาธารณรัฐที่ปกครองอังกฤษรวมทั้งเวลส์ ไอร์แลนด์ และ สกอตแลนด์ ระหว่างปี ค.ศ. 1649 ถึง ค.ศ. 1660
เครือจักรภพแห่งประชาชาติ (Commonwealth of Nations) หมายถึงกลุ่มประเทศที่ส่วนใหญ่เดิมเป็นประเทศอาณานิคมของจักรวรรดิบริติช เดิมคือ “เครือจักรภพบริติช” (ภาษาไทย: เครือจักรภพอังกฤษ)
เครือรัฐเอกราช (Commonwealth of Independent States) หมายถึงกลุ่มประเทศที่เคยเป็นส่วนหนึ่งของสหภาพโซเวียต
ราชอาณาจักรเครือจักรภพ (Commonwealth realm) หมายถึงประเทศสมาชิกของเครือจักรภพแห่งชาติที่ยอมรับพระมหากษัตริย์อังกฤษเป็นประมุข
สาธารณรัฐเครือจักรภพ (Republics in the Commonwealth of Nations) หมายถึงประเทศสมาชิกของเครือจักรภพแห่งชาติที่ยอมรับประธานาธิบดีเป็นประมุข
เครือรัฐ (สหรัฐ) หมายถึงรัฐสี่รัฐในสหรัฐ ที่เรียกตนเองว่า “เครือรัฐ”: รัฐเคนทักกี (Commonwealth of Kentucky) รัฐแมสซาชูเซตส์ (Commonwealth of Massachusetts) รัฐเพนซิลเวเนีย (Commonwealth of Pennsylvania) และ รัฐเวอร์จิเนีย (Commonwealth of Virginia)
เครือรัฐ (ดินแดนเกาะสหรัฐ) หมายถึงดินแดนที่เป็นของสหรัฐที่มิได้มีฐานะเป็นรัฐ
เครือรัฐปวยร์โตรีโก (Commonwealth of Puerto Rico)
เครือรัฐหมู่เกาะนอร์เทิร์นมาเรียนา (Commonwealth of the Northern Mariana Islands)
เครือรัฐฟิลิปปินส์ (Commonwealth of the Philippines)
เครือจักรภพโปแลนด์–ลิทัวเนีย (Polish-Lithuanian Commonwealth) หมายถึงราชอาณาจักรที่เกิดจากการรวมตัวของราชอาณาจักรโปแลนด์ และ แกรนด์ดัชชีลิทัวเนีย
เครือจักรภพแองโกล-แซ็กซอน หรือ  เจ็ดอาณาจักร (Heptarchy) หมายถึงราชอาณาจักรแองโกล-แซ็กซอนเจ็ดราชอาณาจักรและอนุราชอาณาจักรทางใต้ของอังกฤษที่ต่อมารวมตัวกันเป็นราชอาณาจักรอังกฤษ
เครือจักรภพไอซ์แลนดิก (Icelandic Commonwealth)
เครือจักรภพไลบีเรีย (Commonwealth of Liberia)
เครือจักรภพกาตาลุญญา (Commonwealth of Catalonia)
เครือจักรภพบาฮามาส (Commonwealth of the Bahamas) หรือที่เรียกทั่วไปว่า “ประเทศบาฮามาส”
เครือจักรภพดอมินีกา (Commonwealth of Dominica) หรือที่เรียกทั่วไปว่า “ประเทศดอมินีกา”
ดูเพิ่ม

สันนิบาต
สหพันธรัฐ
สมาพันธรัฐ
Girardia tigrina

ชนิดของหนอนตัวแบน
| Girardia tigrina |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: Platyhelminthes Platyhelminthes
อันดับ:: Tricladida Tricladida
วงศ์:: Dugesiidae Dugesiidae
สกุล:: Girardia Girardia (Girard, 1850)
สปีชีส์:: Girardia tigrina
ชื่อทวินาม
Girardia tigrina (Girard, 1850)

ชื่อพ้อง
 Dugesia tigrina (Girard,1850)  Girardia jimi Martins, 1970
Girardia tigrina เป็นชนิดในวงศ์ dugesiid โดยเป็นสัตว์ท้องถิ่นในทวีปอเมริกา ที่บังเอิญมีการนำเข้าทวีปยุโรป และประเทศญี่ปุ่น
การกระจายและนิเวศวิทยา

เดิม Girardia tigrina เป็นสัตว์พื้นถิ่นในทวีปอเมริกา จากนั้นจึงกลายเป็นชนิดพันธุ์รุกรานในทวีปยุโรปและประเทศญี่ปุ่น โดยมีบันทึกพบเห็นครั้งแรกในประเทศฝรั่งเศสเมื่อ ค.ศ. 1925 จากนั้นจึงมีรายงานพบเห็นในประเทศแถบยุโรปหลายประเทศ เช่น เยอรมนี, อิตาลี, เนเธอร์แลนด์, โรมาเนีย และเวลส์
อาหาร

G. tigrina เป็นสัตว์กินเนื้อที่กินสัตว์ไม่มีกระดูกสันหลัง เช่น โอลิโกคีทา, ไอโซพอด, ริ้นน้ำจืด, หอยทาก, แมลงหนอนปลอกน้ำ และแมลงชีปะขาว
รอยโรคฮิลล์–แซ็กส์

| รอยโรคฮิลล์–แซ็กส์ |
| --- | --- |
ชื่ออื่น: รอยแตกแบบฮิลล์–แซ็กส์

ภาพเอ็กซ์เรย์ไหล่ซ้ายแสดงไหล่หลุดไปข้างหน้า ก่อนและหลังการรีดักชั่น (ภาพซ้ายและขวาตามลำดับ) โดยพบรอยโรคฮิลล์-แซ็กส์ และรอยโรคแบงคาร์ตหลังการรีดักชั่นสำเร็จและทำการหมุนเข้าใน (internal rotation)
สาขาวิชา: ออร์โทพีดิกส์
รอยโรคฮิลล์-แซ็กส์ (อังกฤษ: Hill–Sachs lesion) หรือ กระดูกหักแบบฮิลล์-แซ็กส์ (อังกฤษ: Hill–Sachs fracture) เป็นการยุบตัวของเปลือกกระดูก (cortical depression) ที่ส่วนหัวของกระดูกฮิวเมอรัสทางฝั่งโพสเทอโรลาเทอรอล (posterolateral) อันเกิดจากการกระทบกระเทือนของหัวของกระดูกฮิวเมอรัสเข้ากับขอบกลีนอยด์ทางฝั่งอันเทอโรอินฟีเรียร์ (anteroinferior) ในขณะเกิดการเคลื่อนของข้อไหล่ไปทางด้านหน้า
รอยโรคนี้สัมพันธ์กับการเคลื่อนของไหล่ไปด้านหน้า (anterior shoulder dislocation) เมื่อกระดูกฮิวเมอรัสถูกผลักออกจากโพรงกลีนอยด์ หัวของกระดูกฮิวเมอรัสซึ่งมีลักษณะค่อนข้างนุ่มจะกระทบกับขอบทางด้านหน้าของกลีนอยด์ ส่งผลให้เกิดการแบนลงทางโพสเทอโรลาเทอรอล (posterolateral) ของหัวของกระดูกฮิวเมอรัส
รอยโรคฮิลล์-แซ็กส์ มีการจัดประเภทไว้อยู่สองชนิด คือแบบ "engaging" และ "non-engaging" รอยโรคแบบ engaging นิยามดิวยการที่กลีนอยด์สามารถเคลื่อนเล็กน้อยเข้าไปในหัวของกระดูกฮิวเมอรัสส่วนที่มีพยาธิสภาพขณะทำการแอบดักชั่นและหมุนออกนอก (external rotation) การเคลื่อนลักษณะดังกล่าวมีความเสี่ยงสูงกว่าที่จะเกิดการหลุดของไหล่ไปด้านหน้าซ้ำอีก และถ้าหากพบก็สามารถช่วยในการวางแผนการผ่าตัด
การวินิจฉัยโดยทั่วไปเริ่มต้นด้วยการทำเอ็กซ์เรย์ โดยภาพในลักษณะอันเทอโรโพสทีเรียร์ (anteroposterior; AP) ของไหล่โดยที่แขนอยู่ในท่าหมุนเข้าใน (internal rotation) ให้ภาพที่ดีที่สุด ในขณะที่ภาพในลักษณะอักซิลลารี (axillary views) กับ AP ที่แขนหมุนออกนอก (external rotation) มีแนวโน้มจะปิดบังรอยโรค อย่างไรก็ตาม ความเจ็บปวดตรงข้อไหล่ที่บาดเจ็บอาจทำให้การจัดท่าอย่างเหมาะสมเพื่อการถ่ายภาพเอ็กซ์เรย์เป็นไปได้ยาก ในงานวิจัยชิ้นหนึ่งพบว่าความไว (sensitivity) ต่ิการตรวจจับรอยโรคฮิลล์-แซ็กส์ โดยใช้เอ็กซ์เรย์ในครั้งแรกอยู่ที่ 20%  ในขณะที่การวินิจฉัยโดยใช้อัลตราซาวด์พบความไวสูงถึง 96% ในประชากรกลุ่มที่มีการหลุดของไหล่ไปทางข้างหน้าแบบเกิดซ้ำ (recurrent anterior shoulder dislocation)
มีรายงานความชุกของรอยโรคฮิลล์-แซ็กส์อยู่ที่ 40% ถึง 90% ของผู้ป่วยที่ข้อไหล่ไม่มั่นคงลักษณะเคลื่อนไปข้างหน้า (anterior shoulder instability) ทั้งไหล่เคลื่อน (subluxation) และไหล่หลุด (dislocation) ส่วนในรายที่เป็นข้อไหล่ไม่มั่นคงลักษณะเคลื่อนไปข้างหน้าที่เป็นซ้ำ (recurrent) อาจพบความชุกของรอยโรคฮิลล์-แซ็กส์ ได้สูงถึง 100%
ชื่อของรอยโรคนี้ตั้งตามแพทย์รังสีวิทยาจากซานฟรานซิสโกสองคน คือ แฮโรลด์ อาร์เทอร์ ฮิลล์ (Harold Arthur Hill, 1901–1973) และ มอริซ เดวิด แซ็กส์ (Maurice David Sachs, 1909–1987) ที่ได้ตีพิมพ์รายงานผู้ป่วยไหล่หลุด 119 กรณีที่พบพยาธิสภาพอันเกิดจากการกดอัดโดยตรงของหัวกระดูกฮิวเมอรัสในปี 1940 รอยหักนี้เป็นที่ทราบกันอยู่แล้วก่อนที่รายงานดังกล่าวจะตีพิมพ์ แต่ไม่เป็นที่ทราบถึงกลไกการเกิดมาก่อน
ดูเพิ่ม

รอยโรคแบงคาร์ต
เกล็ดเลือด

| เกล็ดเลือด |
| --- | --- |
ภาพจากกล้องจุลทรรศน์ใช้แสง (กำลังขยาย 500 เท่า) จากเสมียร์เลือดปลายนิ้วย้อมสีจีมซา (Giemsa) แสดงเกล็ดเลือด (จุดสีน้ำเงิน) รายล้อมด้วยเม็ดเลือดแดง (ทรงกลมสีชมพู)
ตัวระบุ
MeSH: D001792
FMA: 62851
อภิธานศัพท์กายวิภาคศาสตร์[แก้ไขบนวิกิสนเทศ]
เกล็ดเลือด (อังกฤษ: platelet หรือ thrombocyte, เซลล์ลิ่มเลือด) เป็นส่วนประกอบของเลือดซึ่งมีหน้าที่ทำให้เลือดหยุดร่วมกับปัจจัยเลือดจับลิ่ม (coagulation factors) โดยเกาะกลุ่มและจับลิ่มการบาดเจ็บของหลอดเลือด เกล็ดเลือดไม่มีนิวเคลียสของเซลล์ เป็นส่วนหนึ่งของไซโทพลาซึมที่มาจากเมกาคาริโอไซต์ (megakaryocyte) ของไขกระดูก แล้วเข้าสู่ระบบไหลเวียน เกล็ดเลือดที่ยังไม่ปลุกฤทธิ์มีโครงสร้างคล้ายจานนูนสองข้าง (ทรงเลนส์) เส้นผ่านศูนย์กลางมากสุด 2–3 ไมโครเมตร เกล็ดเลือดพบเฉพาะในสัตว์เลี้ยงลูกด้วยนม ส่วนสัตว์อื่น เกล็ดเลือดไหลเวียนเป็นเซลล์นิวเคลียสเดี่ยว
ในสเมียร์เลือดที่ย้อมแล้ว เกล็ดเลือดปรากฏเป็นจุดสีม่วงเข้ม ประมาณ 20% ของเส้นผ่านศูนย์กลางเม็ดเลือดแดง สเมียร์ใช้พิจารณาขนาด รูปทรง จำนวนและการเกาะกลุ่มของเกล็ดเลือด สัดส่วนของเกล็โเลือดต่อเม็ดเลือดแดงในผู้ใหญ่สุขภาพดีอยู่ระหว่าง 1:10 ถึง 1:20
หน้าที่หลักของเกล็ดเลือด คือ การมีส่วนในการห้ามเลือด ซึ่งเป็นกระบวนการหยุดการตกเลือด ณ จุดที่เนื้อเยื่อบุโพรงฉีกขาด พวกมันจะมารวมกันตรงนั้นและจะอุดรูรั่วถ้ารอยฉีกขาดนั้นไม่ใหญ่เกินไป ขั้นแรก เกล็ดเลือดจะยึดกับสสารนอกเยื่อบุโพรงที่ฉีกขาด เรียก "การยึดติด" (adhesion) ขั้นที่สอง พวกมันเปลี่ยนรูปทรง เปิดตัวรับและหลั่งสารเคมีนำรหัส เรียก การปลุกฤทธิ์ (activation) ขั้นที่สาม พวกมันเชื่อมต่อกันโดยสะพานตัวรับ เรียก การรวมกลุ่ม (aggregation) การก่อก้อน (clot) เกล็ดเลือด (การห้ามเลือดปฐมภูมิ) นี้สัมพันธ์กับการปลุกฤทธิ์การจับลิ่มของเลือดเป็นลำดับ (coagulation cascade) โดยมีผลลัพธ์ทำให้เกิดการพอกพูน (deposition) และการเชื่อมกันของไฟบริน (การห้ามเลือดทุติยภูมิ) กระบวนการเหล่านี้อาจซ้อนทับกันได้ สเปกตรัมมีตั้งแต่มีก้อนเกล็ดเลือดเป็นหลัก หรือ "ลิ่มขาว" ไปจนถึงมีก้อนไฟบรินเป็นหลัก หรือ "ลิ่มแดง" หรือแบบผสมที่ตรงแบบกว่า ผลลัพธ์คือ ก้อน บางคนอาจเพิ่มการหดตัวของก้อนและการยับยั้งเกล็ดเลือดในเวลาต่อมาเป็นขั้นที่สี่และห้าเพื่อทำให้กระบวนการสมบูรณ์ และบ้างว่าขั้นที่หกเป็นการซ่อมบาดแผล
ภาวะเกล็ดเลือดน้อยเกิดจากมีการผลิตเกล็ดเลือดลดลงหรือมีการทำลายมากขึ้น ภาวะเกล็ดเลือดมากอาจเป็นแต่กำเนิด แบบปฏิกิริยา (ต่อไซโทไคน์) หรือเนื่องจากการผลิตที่ไม่มีการควบคุม อาจเป็นโรคเนื้องอกไมอิโลโปรลิเฟอเรตีฟ (myeloprolerative neoplasm) อย่างหนึ่งหรือเนื้องอกของมัยอีลอยด์อื่นบางอย่าง นอกจากนี้ ยังมีภาวะเกล็ดเลือดทำหน้าที่ผิดปกติ (thrombocytopathy)
เกล็ดเลือดปกติสามารถสนองต่อความปกติบนผนังหลอดเลือดมากกว่าการตกเลือด ทำให้มีการยึดเกาะ/การปลุกฤทธิ์ที่ไม่เหมาะสมและภาวะหลอดเลือดมีลิ่มเลือดในภาวะที่หลอดเลือดมิได้ฉีกขาด ภาวะนี้มีกลไกแตกต่างจากก้อนปกติ ตัวอย่าง คือ การขยายก้อนไฟบรินจากภาวะหลอดเลือดดำมีลิ่มเลือด การขยายของพลาก (plaque) หลอดเลือดแดงที่ไม่เสถียรหรือแตก ทำให้เกิดภาวะหลอดเลือดแดงมีลิ่มเลือด และภาวะหลอดเลือดระบบไหลเวียนขนาดเล็กมีลิ่มเลือด (microcirculatory thrombosis) ลิ่มหลอดเลือดแดงอาจอุดกั้นการไหลของเลือดบางส่วน ทำให้มีการขาดเลือดเฉพาะที่ใต้ต่อจุดอุดตัน หรืออุดกั้นสมบูรณ์ ทำให้มีการตายของเนื้อเยื่อใต้ต่อจุดอุดตัน
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย
ตัวขนส่งกลูโคส

กลูโคส
ตัวขนส่งกลูโคส (อังกฤษ: Glucose transporters) เป็นกลุ่มกว้าง ๆ ของโปรตีนเยื่อหุ้มที่มีส่วนช่วยในการขนส่งกลูโคสบนเยื่อหุ้มเซลล์ผ่านกระบวนการที่เรียกว่าการแพร่แบบฟาซิลิเทเทด (facilitated diffusion) เนื่องด้วยกลูโคสเป็นแหล่งพลังงานที่สำคัญของสิ่งมีชีวิต จึงพบตัวส่งกลูโคสนี้ได้ในสัตว์ทุกไฟลัม แฟมิลี (family) ของโปรตีน GLUT หรือ SLC2A นั้นเป็นแฟมิลีโปรตีนตัวขนส่งกลูโคสที่พบได้ในเซลล์สัตว์เลี้ยงลูกด้วยนม จีโนมมนุษย์สามารถถอดรหัสสร้าง GLUT ได้ 14 ชนิด
การสังเคราะห์กลูโคสอิสระ

ในเซลล์ที่ไม่ใช่พวกออโตโทรฟ (non-autotroph cells) นั้นไม่สามารถสร้างกลูโคสอิสระ (free glucose) ได้เพราะขาดการแสดงออก (expression) glucose-6-phosphatase และดังนั้นจึงมีส่วนร่วมเฉพาะในการ uptake และการสันดาปของกลูโคสเท่านั้น ปกติแล้วกลูโคสจะสามารถผลิตได้ในเซลล์ตับ (hepatocyte) เท่านั้น แต่ในภาวะอดอาหาร (fasting conditions) เนื้อเยื่ออื่น ๆ เช่น ลำไส้ กล้ามเนื้อ สมอง และไต สามารถผลิตกลูโคสเองได้โดยใช้การกระตุ้นกระบวนการ gluconeogenesis
การขนส่งกลูโคสในสัตว์เลี้ยงลูกด้วยนม > ประเภท

กลูโคสทราสพอร์เทอร์แต่ละไอโซฟอร์ม (isoform) มีหน้าที่เฉพาะในกระบวนการเมแทบอลิซึมของกลูโคส ซึ่งจะถูกกำหนดด้วยการแสดงออกของเนื้อเยื่อ (tissue expression), ความเฉพาะเจาะจงต่อสาร (substrate specificity), พลวัตการขนส่ง (transport kinetics) และการแสดงออกที่ควบคุม (regulated expression) ในสภาวะที่แตกต่างในทางสรีระวิทยา จนถึงปัจจุบัน นักวิทยาศาสตร์สามารถระบุสมาชิกได้ 14 ชนิดที่เป็น GLUT/SLC2 ด้วยการจัดจำแนกตามคสามเหมือนของลำดับ (sequence similarities) แฟมิลี GLUT สามารถแบ่งออกเป็นสามชั้นย่อย คือ
การขนส่งกลูโคสในสัตว์เลี้ยงลูกด้วยนม > ประเภท > คลาส I

คลาส I (Class I) ประกอบด้วยตัวขนส่งกลูโคส GLUT1, GLUT 2, GLUT 3 และ GLUT4
การขนส่งกลูโคสในสัตว์เลี้ยงลูกด้วยนม > ประเภท > คลาส II/III

คลาส II ประกอบด้วย:
GLUT5 (SLC2A5), ตัวขนส่งฟรุกโตสใน enterocytes
GLUT7 - SLC2A7 - (SLC2A7), พบในลำไส้ใหญ่และเล็ก transporting glucose out of the endoplasmic reticulum
GLUT9 - (SLC2A9)
GLUT11 (SLC2A11)
คลาส III ประกอบด้วย:
GLUT6 (SLC2A6),
GLUT8 (SLC2A8),
GLUT10 (SLC2A10),
GLUT12 (SLC2A12)
GLUT13, หรือ H+/myoinositol transporter: HMIT (SLC2A13)
ดูเพิ่ม

Cotransport
Cotransporter
แหล่งข้อมูลอื่น

Glucose Transport Proteins, Facilitative ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
โปรแกรมความภักดี

โปรแกรมความภักดี (อังกฤษ: loyalty program) หรือ CRM Privilege คือการบริหารความสัมพันธ์กับลูกค้ารูปแบบหนึ่ง เป็นกลยุทธ์ทางการตลาดที่ออกแบบมาเพื่อกระตุ้นให้ลูกค้ายังคงซื้อสินค้าหรือใช้บริการของธุรกิจที่เกี่ยวข้องกับโปรแกรมต่อไป ปัจจุบันโปรแกรมดังกล่าวครอบคลุมการค้าเกือบทุกประเภท โดยแต่ละประเภทมีคุณลักษณะและแผนการให้รางวัลที่แตกต่างกัน ซึ่งรวมถึงธุรกิจการธนาคาร ความบันเทิง ธุรกิจบริการ การค้าปลีก และธุรกิจท่องเที่ยว แนวทางการตลาดได้เปลี่ยนจากที่เน้นผลิตภัณฑ์เป็นศูนย์กลางไปสู่การเน้นลูกค้าเป็นศูนย์กลาง เนื่องจากเป็นตลาดที่มีการแข่งขันสูงและมีบริการที่หลากหลายนำเสนอแก่ลูกค้า ดังนั้นจึงเป็นเรื่องสำคัญที่กลยุทธ์ทางการตลาดจะต้องให้ความสำคัญกับการเติบโตของธุรกิจที่ยั่งยืนและเพิ่มความพึงพอใจของลูกค้า
นิยาม

โปรแกรมความภักดีโดยทั่วไปจะเกี่ยวข้องกับผู้ดำเนินการของโปรแกรมเฉพาะ ที่ตั้งค่าบัญชีสำหรับลูกค้าของธุรกิจที่เกี่ยวข้องกับโครงการ จากนั้นจึงออกบัตรสะสมคะแนน (หรือชื่ออื่น) ให้กับลูกค้า ซึ่งอาจเป็นบัตรพลาสติกหรือกระดาษที่มีลักษณะคล้ายกับบัตรเครดิต ซึ่งระบุผู้ถือบัตรว่าเป็นผู้เข้าร่วมในโปรแกรม บัตรอาจมีบาร์โค้ดหรือแถบแม่เหล็กเพื่อให้สามารถสแกนได้ง่ายขึ้น บางบัตรจะเป็นบัตรที่ฝังแผงวงจรขนาดเล็ก หรือเป็นบัตรแบบไร้สัมผัส
โดยการแสดงบัตร ลูกค้ามักจะได้รับส่วนลดสำหรับการซื้อในปัจจุบันหรือการจัดสรรคะแนนที่สามารถใช้สำหรับการซื้อในอนาคต ดังนั้นบัตรจึงเป็นวิธีที่มองเห็นได้ในการใช้รูปแบบที่นักเศรษฐศาสตร์เรียกว่าการตั้งราคาแยกเป็นสองส่วน แบบฟอร์มใบสมัครสำหรับบัตรมักจะนำมาซึ่งข้อตกลงโดยร้านค้าเกี่ยวกับความเป็นส่วนตัวของลูกค้า โดยทั่วไปแล้วข้อมูลซึ่งไม่รวมข้อมูลส่วนบุคคลของลูกค้าจะไม่เปิดเผย (โดยร้านค้า)  ร้านค้าใช้ข้อมูลรวมภายใน (และบางครั้งภายนอก) เป็นส่วนหนึ่งของการวิจัยทางการตลาด เมื่อเวลาผ่านไป ข้อมูลสามารถเปิดเผยได้ เช่น เบียร์ยี่ห้อโปรดของลูกค้า หรือพวกเขาเป็นมังสวิรัติหรือไม่ ในกรณีที่ลูกค้าให้ข้อมูลระบุตัวตนเพียงพอ บัตรสะสมคะแนนยังอาจใช้เพื่อเข้าถึงข้อมูลดังกล่าวเพื่อเร่งรัดการตรวจสอบระหว่างการรับเช็คหรือการจ่ายยาตามใบสั่งแพทย์ หรือสำหรับสิทธิพิเศษอื่น ๆ ของสมาชิก เช่น การเข้าใช้ห้องรับรองในสนามบินโดยใช้โปรแกรมบัตรสะสมไมล์ ในช่วงไม่กี่ปีที่ผ่านมา ธุรกิจต่าง ๆ นำเสนอบัตรสะสมคะแนนในรูปแบบแอปสะสมคะแนน ซึ่งหมายความว่าผู้ใช้มีโอกาสน้อยที่จะทำบัตรหาย ตัวอย่างของโปรแกรมเช่น Mlife ของ MGM Resorts International
โปรแกรมความภักดีได้รับการอธิบายว่าเป็นรูปแบบหนึ่งของสกุลเงินเสมือนแบบรวมศูนย์ ซึ่งมีกระแสเงินสดแบบทิศทางเดียว เนื่องจากคะแนนสะสมสามารถแลกเปลี่ยนเป็นสินค้าหรือบริการได้ แต่ไม่สามารถแปลงเป็นเงินสดได้
แอปพลิเคชันโปรแกรมความภักดี > โปรแกรมความภักดีบนมือถือแบบออนไลน์

มีการย้ายจากการใช้บัตรแถบแม่เหล็ก ตราประทับ หรือบัตรเจาะแบบเดิม ไปสู่โปรแกรมสะสมคะแนนออนไลน์และแอปพลิเคชันมือถือออนไลน์ แม้ว่าแผนการเหล่านี้จะแตกต่างกันไป แต่ทั่วไปก็คือการผลักดันไปสู่การเลิกใช้บัตรแบบดั้งเดิม โดยหันไปใช้ซอฟต์แวร์ทดแทน ทางเลือกของสื่อมักจะเป็นรหัส QR ตัวอย่างที่โดดเด่น ได้แก่ mobile-pocket จากออสเตรียที่เริ่มดำเนินการในปี พ.ศ. 2552 Punchd จากสหรัฐ (หยุดให้บริการตั้งแต่เดือนมิถุนายน พ.ศ. 2556) ซึ่งกลายเป็นส่วนหนึ่งของบริษัทกูเกิลในปี พ.ศ. 2554 และแอปพลิเคชันบัตรสะสมคะแนนในออสเตรเลียที่ชื่อว่า Stamp Me ซึ่งใช้เทคโนโลยี iBeacon อื่น ๆ เช่น Loopy Loyalty (ฮ่องกง), Loyalli (สหราชอาณาจักร), Perka (สหรัฐอเมริกา) และ Whisqr Loyalty (แคนาดา) ได้เสนอโปรแกรมที่คล้ายกัน แอปพลิเคชัน Passbook (ปัจจุบันคือ Wallet) ของบริษัทแอปเปิลเป็นความพยายามครั้งแรกในการสร้างมาตรฐานรูปแบบของบัตรสะสมคะแนนบนมือถือ
แอปพลิเคชันโปรแกรมความภักดี > โปรแกรมความภักดีบนมือถือแบบออฟไลน์

ด้วยการเริ่มต้นของสถาปัตยกรรมซอฟต์แวร์ Host card emulation (HCE) และเทคโนโลยีการสื่อสารสนามใกล้ (NFC) สำหรับแอปพลิเคชันมือถือ สมาร์ตการ์ดแบบไร้สัมผัสแบบดั้งเดิมสำหรับโปรแกรมเติมเงินและโปรแกรมความภักดีจะถูกจำลองในสมาร์ตโฟน ซึ่ง Google Wallet นำเทคโนโลยีเหล่านี้มาใช้กับแอปพลิเคชันการชำระเงินแบบออฟไลน์บนมือถือ
ข้อได้เปรียบที่สำคัญของแบบออฟไลน์บนระบบออนไลน์คือสมาร์ตโฟนของผู้ใช้ไม่จำเป็นต้องออนไลน์และทำธุรกรรมได้รวดเร็ว นอกจากนี้ยังสามารถจัดเก็บการ์ดจำลองหลายใบในสมาร์ตโฟนเพื่อรองรับโปรแกรมความภักดีหลายร้านค้า ผู้ใช้จึงไม่จำเป็นต้องพกบัตรจำนวนมากอีกต่อไป
ความหมายยังครอบคลุมถึงการเชื่อมโยงรางวัลสำหรับการซื้อออนไลน์และออฟไลน์ด้วย
บัตรไม่ภักดี

ในบอสตัน, เคมบริดจ์ แมสซาชูเซตส์ และโทรอนโต ร้านกาแฟอิสระบางแห่งได้จัดตั้งโปรแกรมทดลอง 'บัตรไม่ภักดี' ซึ่งจะให้รางวัลแก่ลูกค้าที่ไปใช้บริการในร้านกาแฟท้องถิ่นหลาย ๆ แห่ง
ข้อวิจารณ์

หลักฐานสำหรับประสิทธิภาพของโปรแกรมความภักดียังเป็นที่ถกเถียงกันอยู่ หลายบริษัทไม่แน่ใจว่าการใช้โปรแกรมความภักดีของลูกค้าสามารถสร้างกำไรหรือไม่และอย่างไร หลายโปรแกรม (โดยไม่คำนึงถึงตำแหน่ง ขนาด หรืออุตสาหกรรม ของธุรกิจ) ทำงานโดยไม่มีเครื่องชี้วัดหรือตัวแปรเป้าหมายที่เหมาะสม
บางบริษัทบ่นว่าโปรแกรมความภักดีลดราคาสินค้าให้กับผู้ที่ซื้อสินค้าอยู่แล้ว ยิ่งไปกว่านั้น ค่าใช้จ่ายในการเข้าร่วมโปรแกรมเหล่านี้แทบไม่ได้ผลตอบแทนจากการลงทุนที่ดีเลย บริษัทที่ปรึกษาด้านการจัดการ Forte Consultancy Group กล่าวว่าโปรแกรมความภักดีเป็นสินบน ในกรณีที่ผู้ใช้ไม่ได้อุปโภคบ่อยครั้ง ค่าธรรมเนียมสำหรับสมาชิกเฉลี่ยจะประมาณเท่าส่วนลดที่ได้รับ
การศึกษาในปี พ.ศ. 2558 พบว่าบัตรสมาชิกของซูเปอร์มาร์เก็ตส่วนใหญ่ในสหรัฐไม่ได้ให้มูลค่าที่แท้จริงแก่ลูกค้าของตน นอกจากนี้ การใช้ข้อมูลส่วนบุคคลของลูกค้าในเชิงพาณิชย์ ซึ่งรวบรวมเป็นส่วนหนึ่งของโปรแกรมสมาชิก มีศักยภาพในการละเมิด, มีแนวโน้มสูงที่การซื้อของผู้บริโภคจะถูกติดตามและใช้สำหรับการวิจัยทางการตลาดเพื่อเพิ่มประสิทธิภาพของการตลาดและการโฆษณา ซึ่งเป็นหนึ่งในจุดประสงค์ของการเสนอบัตรสะสมคะแนน สำหรับลูกค้าบางราย การเข้าร่วมโปรแกรมสมาชิก (แม้ว่าจะใช้บัตรปลอมหรือไม่ระบุตัวตนก็ตาม) จะได้รับค่าตอบแทนจากกิจกรรมที่ละเมิดความเป็นส่วนตัว ผู้บริโภคยังแสดงความกังวลเกี่ยวกับการรวมเทคโนโลยี RFID เข้ากับระบบบัตรสมาชิกด้วย
บางคนอาจมองว่าแผนตอบแทนความภักดีและบัตรเครดิตเป็นตัวอย่างของเงินใต้โต๊ะสมัยใหม่ อย่างเช่น พนักงานที่จำเป็นต้องซื้อของบางอย่าง เช่นเที่ยวบินของสายการบินหรือห้องพักในโรงแรมสำหรับการเดินทางเพื่อธุรกิจ จะตัดสินใจว่าจะใช้สายการบินหรือเครือโรงแรมใดโดยมีแรงจูงใจในการเลือกวิธีการชำระเงินที่ให้เงินคืนมากที่สุด หรือจากการได้รับรางวัลบัตรเครดิตหรือคะแนนสะสม แทนที่จะเลือกจากการลดค่าใช้จ่ายสำหรับนายจ้าง
เตตราโครมาซี

สีที่เซลล์รูปกรวยของนกรับได้  (ในตัวอย่างนี้  เป็นของวงศ์นกกระติ๊ด) ซึ่งขยายการเห็นสีของนกไปในช่วงความถี่แสงอัลตราไวโอเลต
ภาวะ  Tetrachromacy เป็นภาวะที่มีทางประสาทต่างหาก 4 ทางในการส่งข้อมูลเกี่ยวกับสี หรือมีเซลล์รูปกรวย 4 ประเภทในตา สัตว์ที่มีภาวะ Tetrachromacy เรียกว่า tetrachromat
ในสัตว์ประเภท tetrachromat การเห็นสีต่าง ๆ จะมี  4 มิติ  ซึ่งหมายความว่า เพื่อที่จะเทียบสีที่สัตว์เห็น จะต้องใช้การผสมรวมกันของแม่สีอย่างน้อย 4 สี
นกหลายประเภทเป็น tetrachromat 
และแม้แต่สปีชีส์ต่าง ๆ ของปลา สัตว์สะเทินน้ำสะเทินบก สัตว์เลื้อยคลาน  และแมลง  ก็เป็น tetrachromat ด้วย
สรีระภาพ

คำอธิบายปกติสำหรับภาวะ  tetrachromacy  ก็คือ  เรตินาของสัตว์นั้นมีตัวรับแสง  (photoreceptor)  ความเข้มสูงสี่ประเภท  (ซึ่งเรียกว่าเซลล์รูปกรวยในสัตว์มีกระดูกสันหลัง  ไม่ใช่เซลล์รูปแท่งซึ่งเป็นตัวรับแสงความเข้มต่ำ)  ซึ่งกลืนแสงในสเปกตรัมต่าง ๆ กัน
นี่หมายความว่า  สัตว์อื่นอาจจะเห็นสีมีความยาวคลื่นที่เกินไปจากที่มนุษย์มองเห็น  และอาจสามารถแยกแยะสีต่าง ๆ ที่ปรากฏเป็นสีเดียวกันในมนุษย์
สัตว์สปีชีส์ที่มีการเห็นสีแบบ  tetrachromatic  จะได้เปรียบกว่าสัตว์อื่นทางกายภาพ  แม้อาจจะแค่เพียงเล็กน้อย